**Termeni de Referință (ToR)**

**Elaborarea website-ului/platformei pentru facilitarea donațiilor de produse esențiale către serviciile sociale acreditate de M.S. Diaconia prin mecanismul - Banca de Alimente**[**donez-alimente.md**](http://donez-alimente.md)

**CONȚINUT**

1. **Dispoziții Generale 1**
   1. **Terminologie și abrevieri utile 1**
   2. **Context 2**
   3. **Problema 2**
   4. **Obiectivul 2**
   5. **Livrabile 3**
2. **Website-ul - Platformă 5**
   1. **Utilizatori, Vizitatori și Roluri - CMS 5**
   2. **Structura Platformei 6**
   3. **Funcționalități 7**
   4. **Integrări 13**
   5. **Design 14**
   6. **Machetarea 14**
   7. **Optimizare SEO & Social Media 14**
   8. **Serverul, platforma 15**
   9. **Documentația și instruire 15**
3. **Managementul proiectului și echipa 15**
   1. **Echipa de lucru 15**
   2. **Sistemul Bug Tracking 16**
4. **Rezultate așteptate 16**
5. **Garanție și mentenanță 16**

# Dispoziții generale

# Terminologie și abrevieri utilizate

CMS – Content Management System, o aplicație web, un Sistem de Administrare a conținutului și a structurii website-ului. Utilizarea CMS nu necesită de cunoștințe de programare

M.S. Diaconia – Diaconia – Misiunea Socială “Diaconia” este proprietara platformei care prin mecanismul Băncii de Alimente (Banca) are misiunea în cadrul implementării proiectului de a preveni risipa de alimente și redirecționarea produselor de la furnizori/donatori către servicii sociale din Moldova.

Beneficiari – Servicii Sociale acreditate de Bancă, ca fiind receptionare de produse alimentare și nu numai din partea Furnizorilor înregistrați pe platformă.  
  
Furnizori – Furnizorii sunt magazinele\*/ markete care corespund cerințelor elaborate de Bancă în conformitate cu legea anti-risipă și înregistrate pe platformă ca Furnizori și Donatori de produse către beneficiari.

Proiectul Tehnic – documentul ce descrie modul de elaborare a website-ului și procesele acestuia.

# Context

În 2020, în Moldova a fost lansată prima Bancă de Alimente, un mecanism inovator de recuperare a produselor alimentare din circuitul agro-alimentar și redistribuire în servicii sociale care asistă oamenii afectați de foame. Experiența de peste 10 ani a Misiunii Sociale Diaconia în recuperarea și gestionarea produselor alimentare, organizarea celei mai mari campanii naționale de colectare a produselor neperisabile ,,Masa Bucuriei,, asistarea a mii de oameni flămânzi și aflați la limita existenței, dar și colaborarea cu tot mai multe companii preocupate de responsabilitatea socială corporativă sunt motivele care ne-au determinat să creăm prima Bancă de Alimente.

Proiectul este realizat după modelul Băncilor de Alimente internaționale. Astfel, Republica Moldova apare pentru prima dată pe harta băncilor alimentare din lume.  
  
În martie 2022, Banca a devenit membru asociat al Federației Europene a Băncilor de Alimente, o structură din care fac parte actualmente 330 de Bănci active în 29 de țări.

Banca de Alimente, cu suportul partenerilor europeni și a Uniunii Europene este în proces de consolidare a capacităților de logistică și în urma sprijinului oferit autorităților în elaborarea cadrului legislativ privind prevenirea risipei de alimente, a fost adoptat în lectură finală Legea privind prevenirea pierderii și risipei alimentare, nr 303 din 14.07.2022, cadru normativ ce legiferează și motivează donarea produselor alimentare către serviciile sociale.

În cadrul proiectului „Parteneriate pentru servicii de cantină socială incluzive și durabile”, Contract de grant Nr. ENI/ 2021/428-919, finanțat de Uniunea Europeană, Banca își va mări capacitatea de asigurare a gestionării produselor cu regim termic special, va mări capacitățile de stocare și distribuție, inclusiv pentru cele 93 de cantine sociale active în Republica Moldova, identificate în urma studiului efectuat prin prisma proiectului în care Misiunea Socială Diaconia este responsabilă de implementarea activităților privind mecanismul Băncii de Alimente.

”M.S. Diaconia” este structura socială a Mitropoliei Basarabiei care activează pe întreg teritoriul

Republicii Moldova din anul 2001, avînd viziunea unei societăți active și ghidate de valorile creștine, rezultat al acțiunii permanente și coerente a Mitropoliei Basarabiei prin Diaconia care reprezintă modelul de excelență în susținerea aproapelui în dificultate.

# Problema

La momentul actual, prin mecanismul Băncii de Alimente, se aprovizionează peste 42 de Servicii Sociale (Beneficiari) din donațiile a 30 de parteneri (Furnizori), însă este planificată extinderea aprovizionării etapizat către 60 Beneficiari și ulterior către 100 potențiali Beneficiari în următorii ani, cu implicarea desigur a și mai multor Furnizori, al căror număr poate depăși estimările noastre inițiale. Extinderea va pune o presiune asupra capacității operaționale ale Băncii și în acest sens se dorește automatizarea proceselor de conectare a Ofertelor și Solicitărilor de produse alimentare.

# Obiectivul

Obiectul este elaborarea unei platforme interactive a M.S. Diaconia – [www.donez-alimente.md](http://www.donez-alimente.md/) (nume domeniu preliminar) - pentru a facilita redirecționarea produselor și alimentelor de către Furnizori spre Beneficiari. M.S. Diaconia prin mecanismul Băncii va gestiona activitățile pe platformă, având rolul de monitorizare, validare a conexiunilor și donațiilor către Beneficiari conform criteriilor prestabilite. La fel, Banca va avea rolul de intermediar juridic într-un set de cazuri prestabilite.

# Livrabile

|  | **Activitatea** | **Livrabil** | **Termenul** |
| --- | --- | --- | --- |
| **1** | **Etapa de elaborare** |  |  |
|  | Prestatorul în baza Termenilor de Referință determină și analizează cerințele, proiectează structura website-ului și creează Proiectul Tehnic, care va conține informație detaliată privind:   * arhitectura soluției; * Harta platformei * Diagrama GANTT * modelul conceptual și fizic al datelor; * totalitatea componentelor website-ului și interacțiunea între acestea; * necesarul de resurse hard și soft pentru funcționare, * principiile de elaborare a interfeței administrator și utilizator; * particularitățile normelor legislative implementate, * utilizatorii și rolurile acestora; * totalitatea tipurilor de documente tipizate implementate; * principiile de asigurare a securității informaționale. | Proiectul tehnic | Săptămâna 2 |
|  | Prestatorul dezvoltă designul grafic prototip al website-ului. Vor fi înaintate wireframe-uri (mockup) cu website-ului, iar apoi va fi elaborat designul grafic, care va fi coordonat și aprobat de M.S. Diaconia. | UI/UX Design | Saptamâna 5 |
|  | Prestatorul dezvoltă codul program al website-ului, integrează designul grafic și modulele acestuia într-o versiune prototip al sistemului informatic, demonstrându- se existența tuturor funcționalităților cerute în termenii de  referință și documentate în Proiectul Tehnic. | Versiunea prototip | Saptamâna 7 |
| **2** | **Etapa de implementare a website-ului** |  | Saptamâna 9 |
|  | Lucrările de instalare şi testare complexă a prototipului final al website-ului:   1. instalarea în mediul de testare (include integrarea cu CMS, integrarea cu toate funcţionalităţile web ale website-ului); 2. testarea prototipului în conformitate cu cel puţin următoarele criterii (celelalte criterii de testare vor fi stabilite de către părţi de comun acord la întocmirea Planului de testare):    * lipsa vulnerabilităților de securitate (cum sunt de ex. SQL Injection, Cross Site Scripting, etc.);    * asigurarea performanțelor tehnice solicitate (cum sunt de ex. respond time, free of memory leek,etc.);  * compatibilitatea cu cele mai răspândite programe browser; * modul de afişare în diferite regimuri de rezoluţie a ecranului; * modul de afişare pe dispozitivele mobile; * modul de afișare și navigare pentru persoanele cu necesități speciale**.** | Versiunea finală cu actul de testare, ce atestă problemele identificate, sau lipsa obiecţiilor |
| 3 | **Etapa de instruire** |  | Saptamâna 11 |
|  | Prestatorul pregătește ghidul de gestionare a website-ului pentru administrator și predă toate codurile sursă a tuturor componentelor website-ului și alte informații necesare  pentru administrarea website-ului. | Ghid de gestionare a paginii internet |  |
|  | Prestatorul instruiește cel puțin 2 specialiști din cadrul  Băncii în gestiunea website-ului. | Instruire  efectuată | Saptamâna 12 |
| **4** | **Etapa de Mentenanță și Deservire** | În baza necesităților | 12 Luni în continuu |
|  | Prestatorul va fi contractat pentru mentenanță și deservirea platformei în baza cererilor din partea Băncii pe parcursul perioadei prestabilite. Prin mentenanță și deservire se presupune dezvoltarea a unor noi funcționalități a platformei, modificarea celor deja existente și livrate la etapele anterioare, precum și asigurarea bunei funcționări a întregii platforme din punct de vedere tehnic, stocare și utilizare. |  |  |

# Website-ul / Platforma

* 1. **Vizitatorii și Utilizatorii, Roluri - CMS**
     1. **Cu autentificare și fără autentificare**
        1. Cu autentificare
           + Furnizorii
           + Beneficiarii
           + Administratorii
           + Operatori
        2. Fără autentificare
           + Vizitatorii publici

# Furnizori

* + - 1. lanțuri de markete și supermarketuri din R. Moldova
      2. markete individuale
      3. distribuitori comerciali de produse din R. Moldova
      4. organizații necomerciale specializate în domeniu și acreditate de bancă
      5. Producători din domeniul agricol
      6. Importatori de produse
      7. Alții

Furnizorii, utilizând interfața platformei, inclusiv poziționarea pe hartă, vor pune la disponibilitate un anumit lot de produse, indicând și unii termeni, fie livrare și transportare sau intervalul de scadență, precum și alți termeni relevanți pentru fiecare lot în parte.

# Beneficiari

# Instituții publice sau ONG-uri care prestează Servicii Sociale acreditate de către Bancă ca fiind corespunzătoare pentru a beneficia de donațiile de către Furnizori, conform legilor în vigoare. Beneficiarii, utilizând interfața platformei, inclusiv poziționarea pe hartă, vor putea fi notificați (prin email/SMS) privind disponibilitățile de produse în proximitatea lor prestabilită la înregistrare împreună cu celelalte date caracteristice profilului de Serviciu Social oferit. Beneficiarii, vor avea posibilitatea de a solicita rezervarea unui lot disponibil, având afișat și date de contact a Furnizorului pentru a facilita mai departed Donația.

* + 1. **Superadmin, Administratori și Operatori**
       1. **Superadmin**
          - Vor fi utilizatori cu cel mai avansat și amplu access pe platformă cu scopul gestionării tehnice a acesteia care vor putea aproba și dezaproba access, seta opțiuni, schimba setări. Nu va fi implicat în activități operaționale.
       2. **Administratori**
          - Persoanele care vor administra utilizarea platformei de către Furnizori și Beneficiari, fiind responsabili de aprobarea calității de Furnizori și Benefeciar. intermediere ”donații”, gestionarea situațiilor dificile. De astfel, Administratorii vor putea descărca spre export date privind activitățile pe perioade personalizate.
       3. **Operatori**
          - Persoanele care vor introduce date, privind noi Beneficiari și Furnizori spre aprobare de către Administrator. Nu are dreptul de modifica datele din profilul utilizatorilor, doar data entry și vizualizare.

# Mass-media şi Autorităţile Publice Centrale

Jurnaliştii (mass-media) şi alţi vizitatori ai website-ului vor primi informaţie clară şi veridică despre activitatea Platformei pe lângă Banca de Alimente.

# Structura platformei

* + 1. **Panou de control Administrator**

**a.Vizualizarea Bazei de date cu utilizatorilor (** cu click profil)**):**

**b. Harta Interactivă cu Utilizatorii Aprobați**

**c. Vizualizare prin tab-uri Ofertele**

**d. Vizualizare prin tab-uri Solicitări**  
**e. Export date**

**f. Management Operatori**

* + 1. **Panou de control: Operator**

**Doar data entry,vizualizare,monitorizare și marcarea utilizatorilor sau activităților pentru a fi decise de Administrator.**

* + 1. **Panou de control: Superadmin**

**All access și configurare.**

* + 1. **Panou de control: Furnizor**

**a. Gestionarea propriilor oferte**  
**b. Vizualizare prin tab-uri Solicitări:**

**c. Vizualizarea de Beneficiari/Utilizatori prin Hartă**  
**d. Bază de date cu Beneficiari prin tab-uri**

**e. Cere ajutor/intermediere de la Administrator/Bancă.**

* + 1. **Panou de control: Beneficiar**

**a. Gestionarea propriilor solicitări**

**b. Vizualizarea ofertelor**  
**b. Vizualizarea de Beneficiari/Utilizatori prin Hartă:**

**c. Bază de date cu Furnizori prin tab-uri**

**c. Cere ajutor/intermediere de la Administrator/Bancă.**

* + 1. **Profilele Utilizatorilor cu autentificare**

Fiecare utilizator (Beneficiar, Furnizor, Operator, Administrator, Superadmin) va avea posibilitatea să-și vizualizeze profilul și să facă schimbările relevante.

Ex. Furnizorii, de ex. Linela, să introducă manual magazinele participante pe fiecare localitate corespunzător listei înregistrate în formularul inițial de înregistrare.

*De asemenea, fiecare utilizator ar putea solicita datele privind activitatea proprie pe platformă, se oferă automat prin buton.*

# Funcționalități

# Mecanism de Matching

Mecanismul de **conectare a ofertelor** din partea Furnizorilor cu Beneficiari, va funcționa pe baza informațiilor (*locație geografică - oraș și adresă, categoriile de produse tipice necesare, capacitatea de transportare, raza de proximitate pentru notificări și vizualizare (20km, 30km, 50km …), date de contact, date de contact alternative, scurtă descriere*) înregistrate la profilul Beneficiarului prin formular, informațiile din solicitările active de către beneficiari și pe baza sugestiilor automate din partea platformei către Beneficiari, în special pentru produse perisabile care riscă să fie risipite. Același mecanism va funcționa și invers, și anume **conectarea solicitărilor** de către Beneficiari cu Furnizori.

* + 1. **Furnizorul oferă produse**

1. **Furnizorul va crea o ofertă nouă indicând datele conform Formularului din listele prestabilite cu Banca:**
2. **Platforma va notifica automat Beneficiarii relevanți.**
3. **Beneficiarii vor solicita lotul în întregime sau parțial, pe produse și cantitate.**
4. **Furnizorul va aproba, respinge sau, oferi contraofertă, diferite scenarii posibile**

**Cînd Beneficiarii acceptă contraofertele Furnizorului, se parcurge la pasul următor.**

1. **” Donația ” se confirmă ca Activă și părțile agreează direct detaliile privind executarea. Administratorul este notificat prin e-mail privind această confirmare.**
2. **La livrarea donației, Furnizorul și Beneficiarul vor confirma Efectuarea definitivă** 
   * 1. **Beneficiarul solicită produse**
3. **Beneficiarul va crea o Solicitare indicând următoarele din listele prestabilite cu Banca:**
4. **Platforma va notifica automat Furnizorii relevanți.**
5. **Furnizorii vor reacționa cu o ofertă, fie lotul în întregime sau parțial, pe produse și cantitate.**
6. **Beneficiarul va accepta, respinge sau, solicita contraofertă, diferite scenarii posibile**

**Când Beneficiarul acceptă contraofertele Furnizorului, se parcurge la pasul următor.**

1. **” Donația ” se confirmă ca Activă și părțile agreează direct detaliile privind executarea. Administratorul este notificat prin e-mail privind această confirmare.**
2. **La livrarea donației, Furnizorul și Beneficiarul vor confirma Efectuarea definitivă**

# Mailbox pentru comunicare cu utilizatorii, înregistrarea acestora, notificarea lor.

Minimum 1000 emailuri per/lună.

# Feedback

Website-ul va conţine funcţionalitatea feedback, prin care utilizatorii vor putea expedia mesaje către Administratori.

Forma va conţine următoarele câmpuri:

* Nume, Prenume, Patronimicul (opțional)
* E-mail [verificarea corectitudinii se va efectua prin verificarea prezenţei simbolului „@”]
* Tema mesajului
* Textul întrebării
* CAPTCHA (pentru prevenirea spamului)

Mesajele vor fi recepţionate pe adresele indicate în CMS. Administratorii vor putea adăuga, radia sau edita adresele de e-mail a receptionerilor mesajelor din partea vizitatorilor.

# RSS și Newsletter

Funcţionalitatea dată va permite utilizatorului să primească la dorință ştirile website-ului fără vizitarea acestuia. RSS va transmite ştirile sub forma unui fişier XML. În RSS trebuie să se includă ştirile, evenimentele, deciziile şi publicaţiile. Se va ține cont de versiunile lingvistice.

# Căutare

Această funcționalitate va permite utilizarea unui motor de căutare intern al site-ului de a găsi informația necesară în baza unui cuvânt sau grupuri de cuvinte.

# Site Map

Această funcţionalitate va permite generarea automată a hărţii site-ului. Harta site-ului va conţine toate rubricile celor 2-3 nivele cu linkuri.

* + 1. **Contor(statistici) de activități / Dashboard**

Va fi un contor de activități, care va arăta în formatul live numărul de donații emise de către Furnizori, numărul de Beneficiari(Servicii Sociale) și impactul estimativ pe beneficiari finali(persoane), cu posibilitatea de a extinde sau chiar configura adițional.

# Verificarea statutului Donației

Un mecanism de vizualizarea de către Administrator a fiecărei Donației în parte, parcursul istoric și finalitate.

# Export de date și generare de documente

# Export de date

# Pentru Administratori, export în format CVS și PDF, pentru toate activitățile din Platformă

# Pentru orice utilizator, descărcarea datelor din profil și activitățile personale din Platformă

# Generare Documente

# Se dorește generarea de documente pentru fiecare donație în baza cărora vor fi făcute în termeni legali operațiunile dintre Beneficiari - Bancă, Beneficiari - Furnizori, Beneficiari - Furnizori, Furnizori - Bancă. Documentele preliminare la moment sunt: Scrisoare de Solicitare a Donației, Act Primire - Predare, Factură Fiscală, Foaie de Parcurs/Transport. Formatul fiecărui document va fi furnizat de M.S. Diaconia sau Banca de Alimente.

# Formulare

Buton public pentru înregistrare unde se va selecta: Furnizor, Beneficiar. Completarea formularului de înregistrare este prima etapă spre Acreditare de către Banca de Alimente.

Pentru angajații Băncii se va aloca o adresă specifică pentru Administratori,Operatori,Superadmin, de exemplu:

[https://www.donez-alimente.md/admin](https://www.donez-alimente.md)

Angajații, accesând această adresă URL, se înregistrează cu confirmarea emailului și se solicită direct de la Bancă atribuirea rolului agreat.

**Formular 1 : înregistrarea unui Beneficiar va conţine**

| **Câmp** | **Caracteristici** |
| --- | --- |
| Adresa de e-mail a ORG/instituției | text. Să existe verificarea dacă acest text are forma unui  e-mail |
| Numele Organizației/Instituției | text |
| Localitatea (raionul sau oraşul) | text |
| Adresă | text |
| Descrierea | text |
| Tipul de serviciu/ii social/e | bife |
| Categoriile de produse tipice necesare | bife |
| Capacitatea de transportare | dropdown |
| Raza de proximitate (pentru notificări) | dropdown (0-5km, 5 - 10 km, 10 - 25 km, 25 - 50 km, 50 150 km, …) |
| Persoana de contact | text + număr de telefon |
| Persoana alternativă de contact | text + număr de telefon |
| Logo (opțional) | upload form  fişiere acceptate jpeg, jpg, gif, png |
| Încarcă documente confirmative | upload form fişiere acceptate pdf, jpeg, jpg,doc,docx,xls |
| CAPTCHA |  |

**Formular 2 : înregistrarea unui Furnizor va conţine**

| **Câmp** | **Caracteristici** |
| --- | --- |
| Adresa de e-mail a ORG | text. Să existe verificarea dacă acest text are forma unui  e-mail |
| Numele Organizației | text |
| Rețea | Da/nu |
| Da -> | Lista Localităților prezente în rețea |
| Localitatea (raionul sau oraşul, centrala în caz de rețea) | text |
| Adresă | text |
| Descrierea | text |
| Tipul de activitate | bife (listă) |
| Categoriile de produse tipice spre ofertă | bife (listă) |
| Capacitatea de transportare | dropdown (listă) |
| Raza de proximitate (pentru notificări) | dropdown (0-5km, 5 - 10 km, 10 - 25 km, 25 - 50 km, 50 150 km, …) |
| Persoana de contact | text + număr de telefon |
| Persoana alternativă de contact | text + număr de telefon |
| Logo (opțional) | upload form  fişiere acceptate jpeg, jpg, gif, png |
| Încarcă documente confirmative | upload form fişiere acceptate pdf, jpeg, jpg,doc,docx,xls |
| CAPTCHA |  |

**Formular 3 : crearea unei Oferte noi (de către Furnizori)**

| **Câmp** | **Caracteristici** |
| --- | --- |
| Categoria | checklist - listă (legume,cereale,fructe…) + nouă categorie cu dublă confirmare |
| Produsul sau produsele disponibile | dropdown cu multiple checklist (produsele perisabile automat vor căpăta acest statut prin selectarea lor din listă) + posibilitate de a introduce un nou produs cu dublă confirmare |
| Cantitatea disponibilă | buc/kg/litri/tone… total pentru fiecare produs selectat/introdus ca disponibil anterior - numeric |
| Tip Ambalaj | listă/bifă? pentru selectare |
| Motivul Donației | dropdown - listă |
| Data de scadență | calendar dropdown |
| Termen de livrare/ridicare | selectare: cît mai curînd, dată specifică, interval, URGENT |
| Locația produselor în ofertă | pentru fiecare produs dacă este necesar(all or separate) |
| Preferință de transportare | a se selecta între: Transportul Furnizorului, Transportul Beneficiarului, solicitare Transport Bancă |
| Documente Necesare | bife (solicitare de donație - semnată/ștampilată, contract de donație - semnat/ștampilat, act primire predare - pentru semnare/ștampilare) aceste documente vor fi generate pentru ambele părți (Furnizorul poate prefera confirmarea donației spre transport doar dacă solicitarea și contractul este semnat și expediat prin platformă către Furnizor) |
| Date de contact (direct pe Ofertă) | se va selecta din cele prestabilite sau indicarea unor date de contact alternative: Nume Prenume, funcție, locație, număr de telefon, email |

**Formular 4 : crearea unei Cereri noi (de către Beneficiari)**

| **Câmp** | **Caracteristici** |
| --- | --- |
| Categoria | checklist - listă (legume,cereale,fructe…) + nouă categorie cu dublă confirmare |
| Produsul sau produsele solicitate | dropdown cu multiple checklist pentru fiecare categorie selectată anterior + posibilitatea de a introduce un nou produs cu dublă confirmare |
| Cantitatea solicitată | buc/kg/litri/tone… pentru fiecare produs solicitat anterior - numeric și ca unitate de măsurare |
|  | selectare: cît mai curînd, dată specifică, interval, URGENT |
| Locația solicitantului | default din profil sau adaugă alternativ |
| Preferință de transportare | a se selecta între: Transportul Furnizorului, Transportul Beneficiarului, solicitare Transport Bancă |
| Documente Necesare | checklist: vom semna/ștampila toate actele necesare |
| Date de contact (direct a persoanei solicitante/responsabile) | se va selecta din cele prestabilite sau indicarea unor date de contact alternative: Nume Prenume, funcție, locație, număr de telefon, email |

În cazul în care informaţia nu va fi deplină sau va conţine erori, vizitatorul va vedea erorile, însă datele introduse nu se vor pierde, ca să nu introducă în mod repetat datele corecte introduse anterior evitând astfel dublarea în baza de date a platformei.

După completarea tuturor câmpurilor şi apăsării pe “Expediază”, vizitatorul va vedea mesajul despre expedierea cu succes a fişierului, iar pe e-mail va primi o confirmare de recepţionare a formularului completat.   
  
Variabilele finale pentru fiecare câmp din formulare va fi coordonat pe parcurs cu coordonatorii numiți de către M.S. Diaconia până la finalizarea definitivă în baza livrabilelor prestabilite în termenii contractului.

# Integrări

* + 1. **SMS.MD** - pentru notificarea de **URGENȚE.**
* <https://meta-sistem.md/ro/web/site/integratsiya-1s-s-saytom>
* <https://crm.semseo.md/>
* <https://diginet.md/serviciul-facturare-md/>

sau

* Altele mai potrivite

# 

# Rețele de socializare

Website-ul va fi integrat cu câteva reţele de socializare:

* Facebook
* Twitter
* Google+/Youtube

# Design

Designul va fi creat reieşind din faptul că însăşi site-ul va fi elaborat utilizând metoda web 2.0.

Designul trebuie să fie bazat pe Manualul de identitate vizuală/corporativă. Manualul va fi oferit de către Bancă la etapa elaborării designului grafic.

# Machetarea Website-ul trebuie să fie corect vizualizat în următorii browseri:

* Edge;
* FireFox;
* Opera;
* Safari;
* Chrome.

(versiunile vechi și noi, însă doar cele care sunt oficial menținute de developerii browserului) Website-ul trebuie să treacă cu succes validarea pe [*http://validator.w3.org*](http://validator.w3.org/)

Website-ul trebuie să fie vizualizat la un monitor cu o rezoluţie minimă de 1024 x 768 px fără

scroll orizontal. Cu toate acestea, design-ul va fi conceput automat dimensionabil pentru rezoluţiile superioare celei standard.

Machetarea va fi făcută responsivă, adică adaptabilă pentru dispozitivele mobile (tabletă, smartphone sub orice orientare portrait/landscape).

Elementele clickabile trebuie să fie dinamice, adică să reacţioneze (prin mişcare sau culoare) la hover, click

# Optimizare pentru motoare de căutare (SEO) și rețele sociale

Website-ul va fi elaborat şi optimizat pentru a fi corect indexat de către motoarele de căutare. Unele din cerinţe sunt:

* Paginile site-ului trebuie să deţină adrese statice (URL), clare pentru utilizatori, ca de exemplu: <https://donez-alimente.md/furnizori/kaufland>;
* Trebuie să existe posibilitatea redactării META tag-urilor prin Panoul de Administrare. META tag-urile vor fi generale pentru tot site-ul, însă trebuie să existe posibilitatea de a indica alte META tag-uri pentru alte pagini;
* Crearea Sitemap XML;
* Stilurile website-ului trebuie să se păstreze într-un fişier aparte.

Website-ul (și orice pagină a lui) va fi optimizat pentru a fi ușor și corect distribuit prin rețele de socializare (open graph, card validator, ș.a.).

# Serverul, platforma

Nu este cerință pentru framework, însă va fi oferită prioritate platformelor Open Source. Sistem de gestionare a bazelor de date:   
La etapa de elaborare, website-ul va fi plasat pe serverul/cloudul Prestatorului, la care va avea acces şi Banca pentru a testa şi a încărca conţinutul.

După finisarea lucrărilor, Prestatorul va transfera website-ul şi baza de date pe serverul/cloudul ales de către Beneficiar. În cazul unui contract prelungit pentru mentenanță și deservire, aspectul stocării se discută.

În cadrul platformei <https://donez-alimente.md> informaţia va fi prezentată şi stocată în format Unicod (UTF-8), lucru care va permite stocarea în baza de date a informaţiei în orice versiune lingvistică. Conţinutul website-ului şi, de asemenea, facilităţile de administrare vor fi realizate în limbile română, rusă şi engleză cu folosirea caracterelor latine, chirilice şi diacriticele româneşti (ş, ţ, ă, î, â).

# Documentaţia şi training

* Proiectul tehnic, în care va fi descris modul în care a fost elaborat website-ul;
* Manualul Administratorului în limba română, în care va fi detaliat descris modul de gestionare a website-ului (inclusiv în formatul word redactabil);
* Cerinţele faţă de hosting.

După predarea documentaţiei Compania IT va organiza o instruire a personalului relevant al M.S. Diaconia/ Banca de Alimente care va gestiona website-ul.

# Managementul proiectului și echipa

* 1. **Echipa de lucru Calificări ale companiei:**
* Cel puțin 3 ani de experiență în dezvoltarea și punerea în aplicare a website-urilor;
* Experiență și cunoștințe solide în dezvoltarea și implementarea de soluții web similare;
* Experiența de prestare a serviciilor la instituții publice in Moldova este un avantaj;
* *Experiența de lucru cu standardele internaționale privind accesibilitatea pentru persoanele cu dizabilități reprezintă un avantaj.*
* Prezentarea unui Portofoliu de proiecte realizate anterior  
  Cunoașterea limbilor:
  + Cunoașterea limbii române;
  + Cunoașterea limbii engleze este un avantaj;
  + Cunoștințe de una sau mai multe limbi relevante pentru Moldova, inclusiv în limba rusă este un avantaj.

# Sistemul Bug Tracking

Banca va avea acces la sistemul bug tracking al Prestatorului pentru a urmări executarea lucrărilor şi a introduce erorile identificate sau obiecţiile sale.

Prestatorul va preda Băncii un Ghid de utilizare (în română) a sistemului său de bug tracking.

# Rezultate așteptate

Ca urmare a activităţilor de proiect sunt aşteptate următoarele livrări:

* Website-ul care cuprinde sistem de gestiune funcțională a mecanismului de matchmaking, a conţinutului şi a interfeței publice a website-ului (<https://donez-alimente.md>);
* Codurile sursă a tuturor componentelor website-ului elaborate de Prestator (cu excepţia celor care dispun de certificat de securitate sau sunt de uz internaţional (ex. SGBD, SO, Apache, limbajul PHP, etc.));
* Fişierele sursă a designului grafic. Sursele program a interfeţei publice a website-ului;
* Instalarea şi configurarea website-ului pe server;
* Documentaţie de proiect;
* Training pentru responsabilii de conţinut al website-ului.

Documentele vor fi livrate în format electronic prin intermediul serviciului email,cloud securizat, copiate nemijlocit pe calculatorul M.S. Diaconia sau livrate pe suport de stick.

În urma elaborării proiectelor date, Prestatorul va preda toate drepturile de autor asupra lucrărilor în cadrul contractului semnat.

# Garanția și mentenanța

În urma lansării website-ului, Prestatorul va oferi garanția pentru o perioadă de 12 luni. Garanția presupune înlăturarea gratuită a defecțiunilor de program (și de machetare) care nu au fost depistate la etapa testării, dar au apărut la etapa exploatării website-ului. Garanția nu presupune dezvoltarea website-ului sau introducerea conținutului, ci doar asigurarea că toate funcționalitățile descrise în acest ToR, precum și în altă documentație de proiect adițională, vor funcționa corect. Perioada de garanție va începe din din data semnării acceptanţei finale a livrabilelor.  
  
Prestatorul va oferi aparte și un pricelist pentru potențiale lucrări adiționale, consultanță și/sau de mentenanță, care ar putea fi ulterior agreate după livrarea produsului integral în termenii acestei licitații.